**Saga Viola Andersson** (s. 30. maaliskuuta 2000 Vantaa) on suomalainen seiväshyppääjä, joka edustaa Esbo IF:ää. Häntä valmentaa hänen isänsä Björn Andersson.

Andersson sijoittui Tbilisin alle 18-vuotiaiden EM-kilpailuissa 2016 neljänneksi tuloksella 395. Hän oli neljäs myös Grosseton alle 20-vuotiaiden EM-kilpailuissa 2017 tuloksella 405. Tampereen alle 20-vuotiaiden MM-kilpailuissa 2018 hän sijoittui seitsemänneksi tuloksella 420. Hän jäi Boråsin alle 20-vuotiaiden EM-kilpailujen 2019 loppukilpailussa ilman tulosta. Alle 23-vuotiaiden EM-kilpailuissa Tallinnassa 2021 hän sijoittui kuudenneksi tuloksella 425.

Andersson on kilpaillut aikuisten maaotteluissa vuodesta 2017 lähtien. Parhaimmillaan hän on sijoittunut kahdesti toiseksi niin ulko- kuin sisäratamaaotteluissakin. Hän kilpaili aikuisten arvokilpailuissa ensimmäisen kerran Eugenen MM-kilpailuissa 2022 ja jäi karsintaan tuloksella 435 cm. Hän karsiutui loppukilpailussa samana vuonna myös Münchenin EM-kilpailuissa. Budapestin MM-kilpailuissa 2023 Andersson jäi ilman tulosta ja karsiutui loppukilpailusta.

Andersson sai pronssia Jyväskylän Kalevan kisoissa 2018 tuloksella 425 cm, Turun Kalevan kisoissa 2020 tuloksella 404 cm, Tampereen Kalevan kisoissa 2021 tuloksella 431 cm ja Joensuussa 2022 tuloksella 425 cm. Sisäratojen SM-kilpailuissa Jyväskylässä 2017 hän voitti kultaa ylitettyään 423 cm ja Helsingissä 2018 hypäten sisäratojen ennätyksensä 440 cm. Vuoden 2021 kilpailuissa hän oli hopealla. Kuopiossa 2022 hän voitti sisäratojen Suomen-mestaruuden tuloksella 418 cm. Vuonna 2023 hän sai hopeaa tuloksella 444 cm ja vuonna 2024 tuloksella 421. Lahden Kalevan kisoissa 2023 Andersson saavutti niin ikään hopeaa tuloksella 440 cm. 

Andersson hyppäsi ennätyksekseen 450 cm Pohjoismaiden-mestaruuskilpailuissa Kööpenhaminassa 27. toukokuuta 2023.

Myös Saga Anderssonin sisko Silja Andersson on seiväshyppääjä.

Lähteet
-------

1. ↑  Soininen, Maisa: Kohti korkeuksia.  *Urheilusanomat*, 2017, nro 26, s. 32–33.
2. 1 2 3 4 5  Saga Andersson Tilastopaja (vaatii kirjautumisen, maksullinen palvelu).
3. ↑  Saga Andersson ylitti 17-vuotiaiden maailman kärkituloksen *Yleisurheilu*.  5.2.2017. Viitattu 17.6.2017.
4. ↑  Murto taivutti MM-finaaliin, josta hän povaa tasaista – Andersson lähellä ennätystä ja finaalia – Pullin hyppyvire kateissa *Yleisurheilu.fi*.  16.7.2022. Suomen Urheiluliitto. Viitattu 17.7.2022.
5. ↑  Saga Anderssonin MM-kisasuoritus meni täysin pipariksi – jäi ilman tulosta ja putosi vaarallisesti seiväskuoppaan *Yle Urheilu*.  21.8.2023. Viitattu 22.8.2023.
6. ↑  Tapio Nevalainen: Mestariksi ponnistanut Kähärä: "Viimeisellä olen tottunut laittamaan parhaani" – Silja Anderssonin vuoro voittaa – Kosonen ja Davidila mestareiksi *Yleisurheilu.fi*.  17.2.2024. Viitattu 18.2.2024.
7. ↑  Tapio Nevalainen: Andersson taivutti ennätyksensä Kööpenhaminassa: "Tunsin, että tänään menee ainakin 450" – Alanen ja Kangas heittivät Pohjolan mestareiksi *Yleisurheilu.fi*.  27.5.2023. Viitattu 22.8.2023.
8. ↑  Suomen kaikki kolme keihäsmiestä, kestävyysjuoksija Ilona Mononen ja seiväshyppääjä Silja Andersson EM-finaaliin – Veikkola käveli 12:nneksi


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |